Πέθανε σε ηλικία 43 ετών η ηθοποιός Γεωργία Αποστόλου.

Σύμφωνα με τον πατέρα της Νίκο Αποστόλου που μίλησε στο «Πρώτο Θέμα», η 43χρονη πρώην ηθοποιός πέθανε ξαφνικά την Κυριακή το απόγευμα, από ανακοπή καρδιάς, στο σπίτι της, στην Αθήνα και η κηδεία της έγινε την επόμενη μέρα στο νεκροταφείο Σχιστού.

Τον τελευταίο καιρό μάλιστα, είχε αδυνατίσει υπερβολικά πολύ, υποσιτιζόταν, και το μόνο που την ενδιέφερε ήταν η ενασχόληση της με την Εκκλησία.

«Για μένα δεν πέθανε. Έκανε φτερά και έγινε άγγελος, ψηλά στον ουρανό. Η Γεωργία ήταν η μεγάλη μου αδυναμία, δεν μπορώ ακόμα να πιστέψω αυτό που συνέβη» δήλωσε ο πατέρας της Γεωργίας, προσθέτοντας: «Η κόρη μου ήταν πολύ της θρησκείας. Είχε αφιερώσει τα τελευταία χρόνια τη ζωή της στο να βοηθά τους αδύναμους. Είχε ρίξει όλη της την προσοχή εκεί».

Η Αποστόλου έγινε γνωστή στο ευρύ κοινό χάρη στην παρουσία της σε αρκετές τηλεοπτικές σειρές τη δεκαετία του 90' και στις αρχές του 2000, αλλά τα τελευταία χρόνια είχε αποτραβηχτεί από τα φώτα της δημοσιότητας.

Η ηθοποιός στην "Ανατομία ενός εγκλήματος":